CELEX: C2006/165/35
Language: el
Date: 2006-07-15 00:00:00
Title: Υπόθεση C-219/06: Προσφυγή της  12ης Μαΐου 2006  — Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/19
            
         Προσφυγή της 12ης Μαΐου 2006 — Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου
   (Υπόθεση C-219/06)
   (2006/C 165/35)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: N. Yerrell)
   
      Καθού: Μεγάλο Δουκάτο του Λουξεμβούργου
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               Να αναγνωρίσει ότι το Μεγάλο Δουκάτο του Λουξεμβούργου, μη έχοντας λάβει τα μέτρα που συνεπάγεται η εκτέλεση της συναφούς αποφάσεως του Δικαστηρίου της 30ής Σεπτεμβρίου 2004 στην υπόθεση C-481/03 (1), σχετικά με τη μη κοινοποίηση των μέτρων για την εφαρμογή των οδηγιών 2001/12/ΕΚ (2) και 2001/13/ΕΚ (3), παρέβη τις υποχρεώσεις που υπέχει από τις οδηγίες αυτές και από το άρθρο 228, παράγραφος 1, ΕΚ ·
            
         
               —
            
            
               Να υποχρεώσει το Μεγάλο Δουκάτο του Λουξεμβούργου να καταβάλει στην Επιτροπή πρόστιμο 4.800 ευρώ για κάθε ημέρα καθυστέρησης της εκτελέσεως της αποφάσεως που εκδόθηκε στην υπόθεση C-481/03 όσον αφορά την οδηγία 2001/12/ΕΚ καθώς και πρόστιμο 4.800 ευρώ για κάθε ημέρα καθυστέρησης της εκτελέσεως της αποφάσεως που εκδόθηκε στην υπόθεση C-481/03 όσον αφορά την οδηγία 2001/13/ΕΚ, από την ημέρα εκδόσεως της αποφάσεως στην υπόθεση C-481/03 μέχρι την ημερομηνία εκτελέσεως·
            
         
               —
            
            
               να υποχρεώσει το Μεγάλο Δουκάτο του Λουξεμβούργου να καταβάλει στην Επιτροπή κατ' αποκοπή ποσό, το ύψος του οποίου θα αποτελείται από ημερήσια αποζημίωση 1.000 ευρώ επί το άθροισμα των ημερών που θα διαρκέσει η παράβαση υπολογιζόμενο, όσον αφορά την οδηγία 2001/12/ΕΚ, από την ημέρα εκδόσεως της αποφάσεως στην υπόθεση C-481/03 μέχρι την ημέρα εκδόσεως της αποφάσεως στην υπό κρίση υπόθεση, το ίδιο δε ποσό όσον αφορά την οδηγία 2001/13/ΕΚ· και
            
         
               —
            
            
               να καταδικάσει το Μεγάλο Δουκάτο του Λουξεμβούργου στα δικαστικά έξοδα.
            
         Ισχυρισμοί και κύρια επιχειρήματα
   Το Μεγάλο Δουκάτο του Λουξεμβούργου δεν κοινοποίησε στην Επιτροπή τη λήψη κάποιου μέτρου κατόπιν της αποφάσεως του Δικαστηρίου στην υπόθεση C-481/03.
   
      (1)  Μη δημοσιευθείσα
   
      (2)  Οδηγία 2001/12/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, για τροποποίηση της οδηγίας 91/440/ΕΟΚ του Συμβουλίου για την ανάπτυξη των κοινοτικών σιδηροδρόμων (ΕΕ L 75, σ. 1).
   
      (3)  Οδηγία 2001/13/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, για τροποποίηση της οδηγίας 95/18/ΕΚ του Συμβουλίου σχετικά με την παροχή αδειών σε σιδηροδρομικές επιχειρήσεις (ΕΕ L 75, σ. 26).